आधुनिकता की होड़ में पारंपरिक कृषि के ज्ञान को भूले किसान
एशियनएग्री-हिस्ट्री फाउंडेशन और एमपीयूएटी के साझे में चल रही वृक्षायुर्वेद की भूमिका और जैविक कृषि के क्षेत्र में पारंपरिक कार्यप्रणालियों पर राष्ट्रीय संगोष्ठी के दूसरे दिन मंगलवार को विभिन्न सत्र हुए। आयोजन सचिव डाॅ. एसके खंडेलवाल ने बताया कि प्रथम सत्र वृक्षायुर्वेद और पारंपरिक कृषि कार्यप्रणालियों पर केंद्रित रहा। इस सत्र मे विभिन्न वक्ताओं ने कृषि जैव विविधता, ग्राम विकास में द्रवीकृत जैविक खाद की उपयोगिता, महाराष्ट्र के जनजातीय क्षेत्रों मे धान की खेती में प्रयुक्त पारंपरिक ज्ञान, गेहूं, मसाला फसलों, आम के उत्पादन में जैविक खाद के उपयोग आदि विषयों पर अपने शोध पत्र प्रस्तुत किए। आयोजन सचिव डॉ. देवेंद्र जैन ने बताया कि अपरान्ह का सत्र किसानों के कृषि नवाचारों, जैविक मृदा प्रबंध, जैविक खाद पर केंद्रित रहा। इस सत्र में मुख्य आकर्षण इलरू, आंध्रप्रदेश के कृषक सतीश गड्ढे ने कहा कि आज हम आधुनिकता की होड़ में प्राचीन कृषि ज्ञान को भूलते जा रहे हैं। तकनीकी सत्रों की अध्यक्षता जैव रसायनविद् डॉ. एमएम सिमलोट और डाॅ. आरपी ठाकुर ने की
hin_Deva hin_Deva